
קול קורא לתושבי העיר ו/או בעלי עסקים מקומיים בעיר כפר סבא להפעלת דוכני מכירה במסגרת "אירוע פסטיבל האורות  2026"

עיריית כפר סבא ( להלן: "העירייה") פונה לתושבי העיר ו/או עסקים מקומיים, יוצרות ויוצרים מקומיים, אומניות ואומנים, בעלי דוכנים ואביזרים מתאימים לאירוע "פסטיבל האורות 2026"  להירשם להפעלת דוכנים באירוע שיתקיים בתאריכים 7-8/12/2026 ( הדלקת נר רביעי וחמישי ) בין השעות 17:00-22:00 במדרחוב ירושלים . 

1. תנאי הרשמה ופרטים נוספים :

1.1. על המשתתפת/משתתף להיות תושב/תושבת העיר כפר סבא, או בעלת/בעל עסק הקיים בכפר סבא.
1.2. יש להעביר תיאור של הדוכן המבוקש לרבות פירוט המוצרים למכירה ומחיריהם. העירייה תוכל שלא לאשר בקשה ביחס למחירים שאינם סבירים לפי שיקול דעת העירייה.
1.3. מספר המקומות מוגבל לעד 10 דוכנים, והאישור יינתן בשיטת כל הקודם זוכה. 
1.4. הפעלת הדוכן כרוכה ברישום ותשלום מראש של דמי השתתפות בסך 150-200 ₪ לדוכן מזון (בהתאם למספר מוצרי המזון), ו- 150 ₪ לדוכן שאינו דוכן מזון. בעלי עסקים המשרתים במילואים או בני זוג של משרתי מילואים/ קבע/ מגויסים/ ללא עלות רישום, בכפוף להצגת אישור.
1.5. העירייה אינה מתחייבת לבלעדיות לבעלי העסקים שיהיו יחידים בתחומם וקיימת אפשרות שיהיו מספר דוכנים  באותו תחום באירוע. 
1.6. העירייה אינה אחראית לכל פגיעה ו/או נזק ככל שייגרמו לציוד ו/או מוצרים ו/או טובין של מפעיל הדוכן וכל האחריות על הדוכן לרבות המוצרים/ציוד/טובין  שיוצגו בו הינה של מפעילי הדוכנים שייבחרו בהליך זה.

2. תנאים למכירה והביצוע:

2.1. מוצרי המכירה בתחום המזון הינם: נקניקייה בלחמנייה, פופקורן, סוכר על מקל, שתייה קרה, שתייה חמה, צ'יפס, שניצלונים. מוזמנים להציע רעיונות נוספים ובתנאי שיקבלו אישור משרד הבריאות ואישור מחלקת רישוי עסקים.  (למעט אלכוהול ושתייה בבקבוקי זכוכית ). מוצרים אחרים יאושרו מראש ויתומחרו בהתאם (ניתן להוסיף בהגשת המשתתף/משתתפת). 
2.2. על המבקשים שאושרו ומוכרים מוצרי מזון/שתיה - לעמוד בכל הדרישות התברואתיות הנדרשות במפרט האחיד לפי פריט רישוי 6.9א' – רוכלות מזון.
2.3. המזון בדוכן יהיה ממקור בעל רישיון עסק ו/או רישיון יצרן, לפי העניין. מזון רגיש יישמר בטמפרטורה מבוקרת בהתאם להוראות היצרן.
2.4. חל איסור על מכירת צעצועים מסוכנים לפי צו הפיקוח על מצרכים ושירותים (איסור ייצור, יבוא ומכירה של צעצועים מסוכנים), תשמ"ז-1986.
2.5. חל איסור על מכירה, הפצה או הצגה למכירה של ספריי מכל סוג שהוא , לרבות ספריי קצף, ספרי צבע, ספריי שלג  וכל תרסיס ריסוס אחר.

3. ארגון הדוכן, הפעלתו ופירוקו הינם באחריות המציגים/המוכרים/ בעלי העסקים בלבד.

4. יש לשמור על הסדר הניקיון. 

5. אין העירייה מתחייבת למספר מבקרים מסוים ביריד או לכמות המוצרים שיימכרו.

6. העירייה שומרת לעצמה את הזכות לבטל הליך זה בכל עת או לדחות את ביצועו מסיבה כלשהי או לצאת בהליך חדש לפי שיקול דעתה הבלעדי ולמשתתפים לא תהיה כלפי העירייה כל טענה בגין כך.

7. העירייה שומרת לעצמה את הזכות לבטל, לדחות או לשנות את מתכונת האירוע מכל סיבה שהיא, הכל ע"פ שיקול דעתה, צרכיה ואילוציה, לרבות בשל מצבים של כוח עליון: מצב בטחוני או החלטות ממשלתיות או עירוניות לגבי הגבלת פעילות או התקהלות, מזג אויר וכו' . לנרשמים להליך לא תהיה כל טענה ו/או תביעה כנגד העירייה .

8. במקרה של ביטול יושבו דמי ההשתתפות בלבד. העירייה לא תישא באחריות לכל הוצאה , רכישת מלאי או נזק מכל סוג שהוא שייגרמו למציע. 

הרשמה:
1. ניתן להירשם להצבת דוכן באירוע עד ליום 17/11/2026 או עד למילוי מכסת ההצבה, המוקדם מבניהם.

2. על מנת להירשם יש לשלוח מייל עם הפרטים למייל  olamitm@ksaba.co.il 

3. מיקום הדוכנים ייקבע על פי סדר אקראי וצורך הרשות

4. לפרטים נוספים: ________________ משרד______________________.

